Interpellasjon: Solidaritet med det palestinske folket

Ordførar,

Ei heil verd ser med frykt og skrekk som det som skjer på Gazastripa og det sørlege Israel. Noreg og den norske regjeringa var tidleg ute med å fordømme terroren mot Israels sivilbefolkning, noko også vi i SV stilte oss heilt bak. Statsminister Støre, og mange andre politiske leiarar har også sagt i klartekst at Israel bryt folkeretten med den brutale framferda si overfor den palestinske sivilbefolkninga.

Vi har ei sivilbefolkning som er stengd inne, som blir nekta mat og straum – og som ikkje har nokon stad å flykte. Spesielt ser vi med frykt på at denne situasjonen i så omfattande grad går utover barn. Det er viktig at ei humanitær krise ikkje går over til ein humanitær katastrofe, og det må verdssamfunnet samle seg om.

Eg ønskjer derfor å reise spørsmålet om vår kommune sitt engasjement og støtte til Palestina, eit område som har vore prega av konflikt og humanitære utfordringar i fleire tiår. Som ein kommune som verdset fred, menneskerettar og internasjonal solidaritet, er det viktig at vi vurderer bidraget vårt til å hjelpe og støtte palestinarar også i Noreg. Eg ønskjer å foreslå følgjande spørsmål og tiltak for kommunen vår:

Kommunar handlar varer og tenester for store summar, og kan påverke gjennom innkjøpsmakta. Mellom anna Oslo har vedtak om at kommunen ikkje skal handle varer og tenester frå selskap som medverkar til å halde oppe ulovleg okkupasjon, anten det er i Vest-Sahara, Ukraina, Palestina eller andre stader. Dette er eit solidarisk prinsipp KOMMUNE bør følgje.

Spørsmål til ordførar:

1: Vil ordførar på vegner av KOMMUNE fordømme Israels angrep på sivile i Gaza og slutte kommunen til det veksande kravet om våpenkvile?

2: Har KOMMUNE nokon lokale føringar gjennom strategiar, reglement, eller liknande, som forhindrar kommunen frå å kjøpe varer og tenester frå selskap som medverkar til å halde oppe ulovleg okkupasjon?

3: Dersom KOMMUNE ikkje har slike føringar, vil ordføraren ta initiativ til at dei blir etablerte?

4: Er ordførar kjend med om det oppheld seg innbyggjarar frå KOMMUNE i Gaza, og kva som eventuelt blir gjort for å få dei i tryggleik?

Forslag til vedtak:

1: xxxxx kommune fordømmer Israels brutale angrep på sivile på Gaza og krev omgåande våpenkvile for å forhindre ein humanitær katastrofe og ytterlegare tap av uskuldige menneskeliv.

2: Kommunedirektøren skal før politisk behandling av innkjøpsstrategien innarbeide føringar som sikrar at kommunen ikkje handlar med selskap som direkte eller indirekte medverkar til å halde oppe ulovleg okkupasjon.

Alternativt til pkt 2: xxxx kommune avstår frå å kjøpe varer og tenester frå, og å ha investeringar i, selskap som direkte eller indirekte medverkar til å halde oppe ulovleg okkupasjon.